text: Strik kan helbrede stress
  11 november 2015 kl. 17.53
  Når strikketøjet kommer frem, har det både en helbredende effekt på stress. Det har  Mette Larsen fra Blans mærket på egen krop  
  For ni år siden gik Mette Larsen, som var en af årets deltagere i Den Store Strikkedyst, ned med alvorlig stress. Hun kan den dag i dag intet huske fra det første år derefter. Undervejs brugte hun strik som terapi.
  Det samme gjorde Dorte Lyager da hun for år tilbage også blev ramt af alvorlig stress. Hun var tæt på at blive indlagt på psykiatisk afdeling, da en veninde tvang hende til at strikke - og det hjalp. Her på den anden side af hendes stress sygdom har hun udgivet bogen: "Strik og stress af".
  Læs mere om bogen på <a href="http://www.strikogstressaf.dk">www.strikogstressaf.dk</a>
  Dorte Lyager har frem til jul udstillingen: Ro, afstresning og fordybelse  - håndarbejde som terapi, på Tønder Museum
  I USA benyttede man for alvor strik som terapi efter angrebet 9/11, da mange derefter fik post traumatisk stress.
  "Håndarbejde reddede mit liv", siger Mette Larsen til TV SYD.
  Se mere om striks terapeutiske virkning i nyhederne 19.30 og mød Mette Larsen fra Den Store Strikkedyst i Naboer 19.55 eller 22.40 på TV SYD +
  